มะกันรับสภาพ “เศรษฐกิจถดถอย” เฟดส่งสัญญาณยุติ “ขึ้นดอกเบี้ย” หลังเพิ่ม 0.25%
ตามคาด! เฟดขึ้นดอกเบี้ย 0.25% สู่ระดับ 5.00-5.25% สูงสุดในรอบ 16 ปี พร้อมส่งสัญญาณยุติวงจรปรับขึ้นอัตราดอกเบี้ย แม้ว่าเศรษฐกิจถดถอย จับตาตลาดหุ้นไทยสัปดาห์หน้ามีโอกาสปรับตัวขึ้นต่อ
เฟดขึ้นดอกเบี้ย 0.25% ตามคาด สู่ระดับ 5.00-5.25% พร้อมส่งสัญญาญปิดฉากขึ้นดอกเบี้ย
4 พ.ค. 2566

ผู้สื่อข่าวร่ยงานว่า คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติเป็นเอกฉันท์ปรับขึ้นอัตราดอกเบี้ยระยะสั้น 0.25% สู่ระดับ 5.00-5.25% ในการประชุมวันนี้ ซึ่งเป็นระดับสูงสุดนับตั้งแต่เดือนส.ค.2550

สำหรับการปรับขึ้นอัตราดอกเบี้ยดังกล่าว เป็นไปตามที่ตลาดคาดการณ์ไว้ และเป็นการปรับขึ้นอัตราดอกเบี้ยเป็นครั้งที่ 10 ติดต่อกันนับตั้งแต่ที่เฟดเริ่มวัฏจักรปรับขึ้นอัตราดอกเบี้ยในเดือนมี.ค.2565 ส่งผลให้เฟดปรับขึ้นอัตราดอกเบี้ยรวม 5.00%

นอกจากนี้ เฟดส่งสัญญาณยุติวงจรปรับขึ้นอัตราดอกเบี้ย ด้วยการยกเลิก วันนี้ ประโยคที่เคยระบุในแถลงการณ์ก่อนหน้านี้ที่ว่า “คณะกรรมการเฟดคาดการณ์ว่าการคุมเข้มนโยบายเพิ่มเติมอาจมีความเหมาะสม” เพื่อให้เฟดบรรลุเป้าหมายเงินเฟ้อที่ระดับ 2%

อย่างไรก็ตามเมื่อเฟดส่งสัญญาณว่ายุติในการขึ้นดอกเบี้ยแล้ว ซึ่งจะส่งผลบวกต่อตลาดหุ้นไทยมีโอกาสปรับตัวขึ้นได้ในสัปดาห์หน้า